
[bookmark: _GoBack]«Ұлытау облысының денсаулық сақтау басқармасы» ММ қызметіндегі сыбайлас жемқорлық тәуекелдерін талдау нәтижелері туралы ақпарат
	«Ұлытау облысының денсаулық сақтау басқармасы» мемлекеттік мекемесі (бұдан әрі – Басқарма) сыбайлас жемқорлықтың алдын алу жөніндегі шараларды іске асыру шеңберінде өз қызметіндегі сыбайлас жемқорлық тәуекелдеріне талдау жүргізді.
	Талдау Қазақстан Республикасының «Сыбайлас жемқорлыққа қарсы іс-қимыл туралы» Заңының 8-бабына және Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүзеге асырылды.
	Талдаудың мақсаты сыбайлас жемқорлық тәуекелдерінің туындауына ықпал ететін себептер мен жағдайларды анықтау, қолданыстағы ішкі бақылау тетіктерінің тиімділігін бағалау және оларды жою жөнінде ұсынымдар әзірлеу болып табылады.
	Талдау барысында бюджеттік жоспарлау, қаржылық қызмет, мемлекеттік мүлікті басқару, кадрлық және ұйымдастырушылық-басқарушылық шешімдер қабылдау, бақылаушы органдардың нұсқамаларын орындау және ведомстволық бағынысты медициналық ұйымдармен өзара іс-қимыл мәселелері зерделенді.
	Анықталған сыбайлас жемқорлық тәуекелдерінің негізгі бағыттары
	Талдау нәтижелері бойынша Басқарма қызметінің мынадай бағыттарында ықтимал сыбайлас жемқорлық тәуекелдері айқындалды:
1.	Бюджеттік жоспарлау және қаржылық бақылау – бюджеттік өтінімдердің жеткілікті дәрежеде негізделмеуіне, қаржы ресурстарын бөлуге және олардың пайдаланылу тиімділігін бақылауға байланысты тәуекелдер.
2.	Мемлекеттік мүлікті басқару – мемлекеттік активтердің сақталуына бақылаудың жеткіліксіздігіне, мүлікке билік етудің белгіленген рәсімдерінің сақталмауына және тиісті шешімдердің құжат жүзінде тиісінше ресімделмеуіне байланысты тәуекелдер.
3.	Кадрлық және ұйымдастырушылық-басқарушылық қызмет – мүдделер қақтығысының туындауына, кадрлық шешімдердің ашықтығының жеткіліксіздігіне және белгіленген рәсімдердің сақталмауына байланысты тәуекелдер.
4.	Ведомстволық бағынысты ұйымдардың қызметін бақылау – есептілікті формалды түрде қарауға, анықталған кемшіліктерге уақтылы ден қоймауға және уәкілетті органдардың нұсқамаларының орындалуына бақылаудың жеткіліксіздігіне байланысты тәуекелдер.
Ведомстволық бағынысты медициналық ұйымдардағы сыбайлас жемқорлық тәуекелдері
	Ведомстволық бағынысты медициналық ұйымдардың қызметіндегі қаржы-шаруашылық қызметке, сатып алуларға, мүлікті есепке алу мен пайдалануға, кадрлық рәсімдерге, медициналық құжаттаманың дұрыстығына және ішкі бақылау жүйесінің жұмыс істеуіне байланысты ықтимал сыбайлас жемқорлық тәуекелдері жеке қарастырылды.
	Бұл ретте Басқарма мен ведомстволық бағынысты медициналық ұйымдардың өкілеттіктері әртүрлі және олар Қазақстан Республикасының заңнамасында белгіленген құзыреттері шегінде жауапты болады.
	Сыбайлас жемқорлық тәуекелдерін барынша азайту жөніндегі шаралар
	Талдау нәтижелері бойынша мынадай басым шаралар айқындалды:
•	бюджеттік жоспарлау және қаржылық бақылау рәсімдерін жетілдіру;
•	басқарушылық және кадрлық шешімдер жобаларына құқықтық сараптама жүргізуді күшейту;
•	мемлекеттік мүлікті басқарудың ашықтығын арттыру;
•	мүдделер қақтығысының алдын алу және оны реттеу;
•	мемлекеттік органдардың нұсқамаларының орындалуын бақылауды жетілдіру;
•	ведомстволық бағынысты медициналық ұйымдардың қызметіне мониторинг жүргізуді күшейту;
•	ішкі бақылау, сатып алу және есепке алу рәсімдерінің тиімділігін арттыру;
•	сыбайлас жемқорлыққа қарсы заңнама талаптарын сақтау бойынша түсіндіру жұмыстарын жүргізу.
	Аталған шараларды іске асыру үшін жауапты орындаушылар мен орындалу мерзімдерін айқындай отырып, сыбайлас жемқорлық тәуекелдерін барынша азайту жөніндегі іс-шаралар жоспарын әзірлеу көзделеді.
	Қорытынды
	Жүргізілген талдау бақылау және профилактикалық тетіктерді қосымша жетілдіруді талап ететін қызмет бағыттарын айқындауға мүмкіндік берді.
	Анықталған сыбайлас жемқорлық тәуекелдері ықтимал сипатқа ие және өздігінен сыбайлас жемқорлық құқық бұзушылықтарының жасалғанын білдірмейді.
	Ұлытау облысының денсаулық сақтау басқармасы сыбайлас жемқорлықтың алдын алу, қабылданатын шешімдердің ашықтығын қамтамасыз ету, бюджет қаражаты мен мемлекеттік мүлікті пайдалану тиімділігін арттыру, сондай-ақ денсаулық сақтау саласында заңдылық пен адалдық қағидаттарын нығайту жөніндегі жұмысты жалғастырады.
ысты жалғастырады.
